Acceleración

L'acceleración u aceleración (d'o latín acceleratio) ye una magnitut fisica que indica como cambeya a velocidat d'un cuerpo en relación con o tiempo. Ye decir, indica a rapideza de l'aumento u a disminución d'a velocidat d'o movimiento.

En cinematica l'acceleración instantania se define con a primera derivata d'a velocidat respecto a o tiempo (a razón d'o cambio de velocidat) u de manera equivalent como a segunda derivata d'a posición. Se tracta d'una magnitud vectorial y se mide en unidaz de largaria · tiempo−2 (L·T−2 o L/T2). En unidaz d'o SI, s'esprisa en metro/segundo2.

En lenguache común se parla d'acceleración ta referir-se a un incremento d'a velocidat y de desacceleración ta indicar-ne un decremento. Pero en fisica cualsiquier incremento u decremento d'a velocidat se diz acceleración; y tamién se diz acceleracióna o cambio en a dirección d'a velocidat (acceleración centripeta).

En mecanica clasica, l'acceleración d'un punto material ye proporcional a la resultant d'a fuerza que actua sobre él. Seguntes a segunda lei de Newton, en considerar a masa d'o cuerpo independient d'a velocidat:

a on que  ye a resultant u fuerza total que actua sobre o punto; m ye a suya masa y  ye a suya acceleración.

Referencias


 Vinclos externos 

  Calculador d'acceleración.

Categoría:Fisica